Diari Oficial de la Generalitat Valenciana


Sumari del DOGV 4239, del 30-04-2002 (2002/4071)

ACORD de 26 de març de 2002, de la Comissió Territorial d'Urbanisme de Castelló, relatiu al Pla Especial Centre de Salut al municipi de Betxí (Castelló).
---------------------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4071


Data del document
:   26-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Betxí
    * pla d'urbanisme

ACORD de 26 de març de 2002, de la Comissió Territorial d'Urbanisme de Castelló, relatiu al Pla Especial Centre de Salut al municipi de Betxí (Castelló). [2002/4071]
  
Vist l'expedient relatiu al Pla Especial Centre de Salut al municipi de Betxí, i de conformitat amb els següents:
  
Antecedents
  
Primer
  
El ple de l'Ajuntament de Betxí, en sessió de 15 de març de 2001, va acordar exposar al públic el Pla Especial, cosa que es va dur a terme mitjançant anuncis inserits en el periòdic Mediterráneo de 27 de març de 2001 i en el Diari Oficial de la Generalitat Valenciana de 30 de març del 2001. Transcorregut el període d'informació al públic, durant el qual no es van presentar al·legacions, el ple de l'Ajuntament va aprovar provisionalment el Pla Especial en sessió de 26 d'abril de 2001.
  
L'expedient es remet per a la seua aprovació definitiva al Servei Territorial d'Urbanisme el 12 de febrer de 2002.
  
Segon
  
El projecte consta de memòria, normes d'edificació i plans d'informació i d'ordenació.
  
Tercer
  
L'objecte del projecte és qualificar una parcel·la de sòl no urbanitzable de sòl dotacional per a poder situar-hi un Centre de Salut. Aquesta parcel·la, contigua al sòl urbà té una superfície aproximada de 2.890 m².
  
Quart
  
El 10 de setembre de 2001 s'ha emés un informe favorable per part de la Conselleria de Sanitat.
  
Fonaments de dret
  
Primer
  
La tramitació ha sigut correcta, segons el que estableix els articles 38 i 43 de la LRAU
  
Segon
  
La documentació està completa, segons resulta de l'article 24, en relació amb el 27 de la LRAU
  
Tercer
  
L'article 12.E de la LRAU preveu la possibilitat que es puguen formular plans especials que en desenvolupament, complement o, fins i tot, modificació del planejament general, complisquen, entre d'altres, la funció de crear reserves de sòl dotacional. Segons l'article 24 de la LRAU, aquests plans especials es formalitzaran mitjançant els documents més adequats al seu objecte específic, i s'han de redactar amb igual o major detall que el planejament que complementen o modifiquen. D'altra banda, l'article 11 de la LRAU indica que els plans podran preveure i ordenar reserves de sòl dotacional en sòl no urbanitzable.
  
El Pla Especial remés per l'Ajuntament de Betxí es fonamenta en aquests preceptes legals.
  
Quart
  
De conformitat amb el que estableix els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial, dictamen que, en el cas de municipis de menys de 50.000 habitants, tindrà directament efectes de resolució executòria.
  
En virtut de tot el que s'ha exposat anteriorment la Comissió Territorial d'Urbanisme de Castelló acorda aprovar definitivament el Pla Especial per a la reserva de sòl dotacional per a un centre de salut a Betxí.
  
Contra el present acord, que no posa fi a la via administrativa, es podrà interposar recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú».
  
Castelló, 26 de març de 2002.- El secretari de la Comissió Territorial d'Urbanisme: Fernando Renau Faubell.